Kati Wilhelm

Kati Wilhelm (s. 2. elokuuta 1976 Schmalkalden, DDR) on saksalainen ampumahiihtäjä, olympiavoittaja ja maailmanmestari, joka lopetti kilpailu- uransa vuonna 2010. Kuten useimmat saksalaiset ampumahiihtäjät myös Kati Wilhelm kuuluu Saksan armeijaan. Hänen sotilasarvonsa on kersantti. Wilhelm asuu tällä hetkellä Steinbach-Hallenbergissä Thüringenissä. Wilhelm aloitti uransa maastohiihtäjänä. Hän osallistui vuosien 1997 ja 1999 MM-kilpailuihin sekä 1998 Naganon talviolympialaisiin, joissa saavutti parhaan arvokisasijoituksensa oltuaan kuudestoista 30 kilometrin vapaan hiihtotavan kilpailussa. Vuonna 1999 Wilhelm osallistui sotilaiden maailmanmestaruuskilpailuihin ja kokeili ampumahiihtoa. Hän ihastui lajiin välittömästi. Wilhelm päätti vaihtaa lajia, ja heti seuraavana vuonna hän voitti ampumahiihdon maailmancupin osakilpailun. Wilhelm voitti sprintin maailmanmestaruuden Pokljukassa 2001: hän ampui yhden ohilaukauksen pystypaikalta ja kukisti niin ikään yhden sakkokierroksen kiertäneen Uschi Dislin 26,9 sekunnilla. Viestijoukkueen ankkurina hän toi Saksan maaliin hopeasijalla. Vuoden 2002 talviolympialaisissa Salt Lake Cityssä Wilhelm oli menestynein naisampumahiihtäjä. Hän voitti nolla-ammunnalla kultaa 7,5 km sprinttikilpailussa oltuaan 15,6 sekuntia nopeampi yhden ohilaukauksen ampunutta Uschi Dislia. 4 x 7,5 km viestissä hän hiihti ankkuriosuuden Saksan kultajoukkueessa, joka kukisti Norjan puolen minuutin erolla. Lisäksi Wilhelm sijoittui hopealle 10 km:n takaa-ajokilpailussa neljästä sakosta huolimatta. Hän hävisi Olga Pyljovalle 5,4 sekuntia. Kahden vuoden sairastelun jälkeen Wilhelm muutti Ruhpoldingiin Baijeriin vuonna 2004. Hän sijoittui toiseksi kauden 2004–2005 ampumahiihdon maailmancupissa hävittyään ranskalaiselle Sandrine Baillylle. Vuosina 2003–2005 hän saavutti neljä himmeämpää MM-mitalia viestijoukkueiden jäsenenä. Wilhelm kantoi Saksan lippua vuoden 2006 talviolympialaisten avajaisissa. Hän voitti kolmannen olympiakultansa 10 km takaa-ajokilpailussa, johon starttasi sprintin jälkeiseltä seitsemänneltä sijalta. Hän ampui ainoan ohilaukauksensa kolmannella ampumapaikalla ja kukisti toiseksi sijoittuneen Martina Glagowin yli minuutilla. 12,5 km:n yhteislähtökilpailussa hän sai hopeaa hävittyään Anna Carin Olofssonille 18,8 sekuntia – molemmat kiersivät yhden sakkokierroksen. Lisäksi hän hiihti ankkuriosuuden 4x6 km:n viestissä, jossa Saksa sai Venäjän jälkeen hopeaa. Näiden saavutusten ansiosta hän oli Saksan kaikkien aikojen menestynein naisampumahiihtäjä. Wilhelm hallitsi ylivoimaisesti kauden 2005–2006 maailmancupia voitettuaan kaikkiaan kuusi osakilpailua. Hänet valittiin myös sekä vuoden 2006 ampumahiihtäjäksi, että vuoden saksalaiseksi naisurheilijaksi. Anterselvan MM-kilpailuissa 2007 Wilhelm hiihti ankkuriosuuden Saksan kultajoukkueessa, joka kukisti toiseksi tulleen Ranskan yli minuutilla. Yhteislähtökilpailussa hän sijoittui kolmanneksi joukkuetovereidensa Andrea Henkelin ja Martina Glagowin jälkeen. Saksalaiskolmikko mahtui 10,6 sekunnin sisälle. Östersundin MM-kilpailuissa 2008 Wilhelm toi Saksan jälleen viestivoittajana maaliin – puoli minuuttia ennen Ukrainaa. Pyeongchangin MM-kilpailuissa 2009 hän voitti sprintin maailmanmestaruuden 9,9 sekunnin erolla Simone Hauswaldiin. Takaa-ajossa hän saavutti Helena Jonssonin jälkeen hopeaa ja voitti normaalimatkalla mestaruuden ennen Teja Gregorinia. Viestissä hän hiihti ankkuriosuuden Saksan hopeajoukkueessa. Kauden 2008–2009 maailmancupissa hän sijoittui toiseksi tasapistein cupin voittaneen Helena Jonssonin kanssaHelena Jonsson voitti ampumahiihdon maailmancupin Yle 29.3.2009. Vancouverin olympialaisissa 2010 Wilhelm hiihti avausosuuden Saksan pronssijoukkueessa. Maailmancupissa Wilhelm on voittanut 21 osakilpailua, ollut 29 kertaa toinen ja 19 kertaa kolmas (13.3.2010 mennessä). ==Saavutuksia== *Olympialaiset: **Salt Lake City 2002: sprintissä kultaa, viestissä kultaa, takaa-ajossa hopeaa **Torino 2006: takaa- ajossa kultaa, yhteislähdössä hopeaa, viestissä hopeaa, takaa-ajossa seitsemäs **Vancouver 2010: viestissä pronssia, normaalimatkalla neljäs, takaa-ajossa kahdestoista *MM-kilpailut: **Pokljuka 2001: sprintissä kultaa, viestissä hopeaa, yhteislähdössä viides, takaa-ajossa seitsemäs **Hanti-Mansijsk 2003: viestissä pronssia **Oberhof 2004: viestissä pronssia, yhteislähdössä kymmenes, takaa-ajossa 15. **Hochfilzen 2005: viestissä hopeaa, yhteislähdössä viides, takaa-ajossa 13. **Hanti-Mansijsk 2005: sekaviestissä pronssia **Pokljuka 2006: sekaviestissä neljäs **Anterselva 2007: viestissä kultaa, yhteislähdössä pronssia, sprintissä seitsemäs, takaa-ajossa yhdeksäs **Östersund 2008: viestissä kultaa, yhteislähdössä kahdeksas, takaa-ajossa 13. **Pyeongchang 2009: sprintissä kultaa, normaalimatkalla kultaa, takaa-ajossa hopeaa, viestissä hopeaa *Maailmancupin kokonaiskilpailu: **Kausi 2000–2001: kahdeksas **Kausi 2001–2002: kahdeksas **Kausi 2003–2004: kahdeksas **Kausi 2004–2005: toinen **Kausi 2005–2006: voitto **Kausi 2006–2007: toinen **Kausi 2007–2008: neljäs **Kausi 2008–2009: toinen **Kausi 2009–2010: seitsemäs == Lähteet == *Kotisivut * *Kati Wilhelm FIS:n tietokannassa === Viitteet === == Aiheesta muualla == Luokka:Saksalaiset ampumahiihtäjät Luokka:Saksalaiset olympiavoittajat Luokka:Vuonna 1976 syntyneet Luokka:Elävät henkilöt